No Roots

"No Roots" (בעברית: "אין שורשים") הוא סינגל הבכורה של הזמרת הגרמנית-אירית אליס מרטון. מרטון כתבה את השיר ביחד עם המפיק ניקולאס רבשר. השיר פורסם באירופה באמצעות חברת התקליטים Paper Plane ב-2016, ובארצות הברית יצא לאור ב-2017 באמצעות חברת התקליטים Mom + Pop Music ב-2 בפברואר 2018. השיר הגיע ל-10 הגדולים בגרמניה, איטליה, אוסטריה, צרפת, לוקסמבורג, פולין, סלובניה וישראל, והגיע ל-20 הראשונים בשווייץ, והגיע למקום ה-84 במצעד הבילבורד הוט 100. השיר הגיע למעמד של זהב בארצות הברית (איגוד תעשיית ההקלטות האמריקאי), ופלטינה בגרמניה (איגוד תעשיית ההקלטות הגרמני) וצרפת (איגוד תעשיית ההקלטות הצרפתי). השיר התווסף לרשימת 'A' של התחנה הדיגיטלית Radio X בבריטניה במרץ 2018 וקיבל השמעה גם ב-BBC Radio 1 ובתחנה הפופולרית ביותר בבריטניה BBC Radio 2.

כתיבת השיר
לאחר שעברה מקנדה לגרמניה, מרטון כתבה את השיר הראשון שלה, "Little Lighthouse", שיר "על למצוא את הדרך חזרה הביתה", היא סיפרה לבילבורד. העובדה שהיא עברה 12 פעמים ב24 שנים, נתנה לה השראה לכתוב את השיר. "No Roots" התגבש אצלה בזמן שביקרה את הוריה באנגליה. "הגעתי למצב שהרגשתי די אבודה. אז החלטתי לכתוב שיר שיגרום לי להרגיש טוב יותר", הסבירה.

פרסום השיר וקידומו
תאריך היציאה המקורי של הסינגל "No Roots" היה מתוכנן ל-18 בנובמבר 2016 אך נדחה עד 2 בדצמבר 2016. בבריטניה, מרטון הייתה חלק מתוכנית הרדיו "BBC Music Introducing" ב-18 במרץ 2017. היא הופיעה בטלוויזיה בפריים טיים בתוכנית "ProSieben" Schlag den Henssler. ב-9 בפברואר 2018 היא גם הופיעה לראשונה ב-The Tonight Show Starring Jimmy Fallon בהנחייתו של ג'ימי פאלון כשביצעה את No Roots. מאוחר יותר, מרטון הופיעה בערוץ VIVA הגרמני בתוכנית Viva Top 100 ובתוכנית VIVA elevator music. החל ממאי 2017, "No Roots" משמש כפסקול לפרסומת רשמית של וודאפון גרמניה.
ב-12 באפריל 2018, מרטון ביצעה את השיר בשידור חי במהלך Echo Music Prize הגרמני.

קליטה ביקורתית
מייק ג'ונס מWWDC (FM) קרא כי "No Roots" היא "התחלה של גדולה".השיר קיבל ביקורת דומה ב-WGN-TV כאשר המפיק המוזיקלי של WGN, טום ברנס, טוען כי "מרטון הרשימה בשיר". בלוג המוזיקה Hype Machine ובלוגי מוזיקה אחרים קיבלו בחיוב את הסינגל של מרטון "No Roots". בארצות הברית, השיר שודר 922,000 פעמים נכון לאוגוסט 2017. אלינור פטיפר ממגזין Fortitude כתבה כי "הרצועה נשמרת רעננה וקליטה על ידי הסיק הבסיסי הגלי והדגש הקולי בשיר". המגזין מגזין Front View העיר כי עם ההצלחה, השיר "נראה כמסכם את חייה של הזמרת האנגלייה/גרמנייה". מתיו קנט מהמגזין המקוון The Line of Best Fit העיר כי השיר "משולב בצורה מושלמת על ידי הפזמון החוזר והעוצמתי". הבלוג Indie Obsessive הצהיר כי "No Roots" הוא "בדיקת הענווה האחרונה. השיר יצא לפני חודשים. הוא היה מעניין, אבל לא ראוי לבלוג. עם הזמן, המשיכה לשיר הלכה וגברה".

רשימות סוף השנה

מגזין הבילבורד הכתיר את "No Roots" לשיר ה-81 הטוב ביותר של 2017.

שימוש במדיות אחרות
השיר הוצג בפרסומת לרכב מיני בשנת 2018, כמו גם בעונה החמישית של סדרת הטלוויזיה הרשימה השחורה. הוא שימש גם רקדנים ב-Dancing On Ice, תוכנית טלוויזיה בריטית, ובשבוע 2 של התוכנית Strictly Come Dancing בבריטניה ב-2018, שם קייט סילברטון ואלג'אז סקוריאנץ רקדו טנגו לצליליו. השיר הוצג באופרת הסבון הברזילאית Segundo Sol. הוא הוצג גם במהלך מספר משחקי סאנדיי נייט בכדורגל ב-NBC במהלך העונה הסדירה של 2018. גרסה אינסטרומנטלית של השיר שימשה בסדרת פרסומות של Miracle-Gro משנת 2019 ו-2020 ששודרה בארצות הברית.
השיר שימש גם בסדרת הטלוויזיה האמריקאית "Deception". השיר בוצע על ידי הלהקה האוסטרלית 5 Seconds of Summer בLive Lounge בBBC.
במאי 2021, השיר התחיל להפוך לוויראלי בטיקטוק, כשהופיע במיליון סרטונים שונים. בשנת 2022, השיר הוצג בסרט הפולני של נטפליקס "Heart Parade".

מיקומי שיא

קישורים חיצוניים

הערות שוליים

קטגוריה:שירי 2016
קטגוריה:סינגלי בכורה מ-2016
קטגוריה:שירים באנגלית
קטגוריה:סינגלים שהגיעו למקום הראשון באיסלנד